CELEX: 22011D0090
Language: sk
Date: 2011-07-19 00:00:00
Title: Rozhodnutie Spoločného výboru EHP č. 90/2011 z  19. júla 2011 , ktorým sa mení a dopĺňa príloha XIII (Doprava) k Dohode o EHP

6.10.2011   
            
            
               SK
            
            
               Úradný vestník Európskej únie
            
            
               L 262/62
            
         ROZHODNUTIE SPOLOČNÉHO VÝBORU EHP
   č. 90/2011
   z 19. júla 2011,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 82/2011 z 1. júla 2011 (1).
            
         
               (2)
            
            
               Nariadenie Európskeho parlamentu a Rady (ES) č. 1008/2008 z 24. septembra 2008 o spoločných pravidlách prevádzky leteckých dopravných služieb v Spoločenstve (2) sa má začleniť do dohody.
            
         
               (3)
            
            
               Nariadením (ES) č. 1008/2008 sa zrušujú nariadenia Rady (EHS) č. 2407/92 (3), (EHS) č. 2408/92 (4) a (EHS) č. 2409/92 (5) začlenené do dohody, a preto je potrebné odkaz na ne v rámci dohody vypustiť,
            
         PRIJAL TOTO ROZHODNUTIE:
   Článok 1
   Príloha XIII k dohode sa týmto mení a dopĺňa takto:
   
               1.
            
            
               Bod 64a [nariadenie Rady (EHS) č. 2408/92] sa nahrádza takto:
               
                           „64a.
                        
                        
                           
                              32008 R 1008: nariadenie Európskeho parlamentu a Rady (ES) č. 1008/2008 z 24. septembra 2008 o spoločných pravidlách prevádzky leteckých dopravných služieb v Spoločenstve (Ú. v. EÚ L 293, 31.10.2008, s. 3).
                        
                     Ustanovenia nariadenia sa na účely tejto dohody vykladajú s týmito úpravami:
               
                           a)
                        
                        
                           V článku 4 písm. f) sa slová ‚ , pokiaľ nie je ustanovené inak v dohode s treťou krajinou, ktorej je Spoločenstvo zmluvnou stranou;‘ nahrádzajú takto:
                           ‚. Prevádzkové licencie s právnym účinkom v celom EHP však možno udeliť na základe výnimiek z tejto požiadavky stanovených v dohodách s tretími krajinami, ktorých zmluvnou stranou je Spoločenstvo alebo jeden, alebo viacero štátov EZVO, za predpokladu, že Spoločný výbor EHP prijme rozhodnutie na tento účel.‘
                        
                     
                           b)
                        
                        
                           Do článku 16 ods. 9 druhého pododseku sa dopĺňa tento text:
                           ‚ , ako aj na regionálne letiská na Islande a v štyroch najsevernejších krajoch v Nórsku.‘ “
                        
                     
         
               2.
            
            
               Znenie bodu 65 [nariadenie Rady (EHS) č. 2409/92] sa vypúšťa.
            
         
               3.
            
            
               Znenie bodu 66b [nariadenie Rady (EHS) č. 2407/92] sa vypúšťa.
            
         Článok 2
   Znenie nariadenia (ES) č. 1008/2008 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 20. júla 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (6).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 19. júla 2011
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Pozri stranu 53 tohto úradného vestníka.
   
      (2)  Ú. v. EÚ L 293, 31.10.2008, s. 3.
   
      (3)  Ú. v. ES L 240, 24.8.1992, s. 1.
   
      (4)  Ú. v. ES L 240, 24.8.1992, s. 8.
   
      (5)  Ú. v. ES L 240, 24.8.1992, s. 15.
   
      (6)  Ústavné požiadavky neboli oznámené.